Il-President ta’ Malta Marie Louise Coleiro Preca ilbieraħ filgħaxija ppremjat sebat itfal, u seba’ proġetti ta’ żgħażagħ flimkien ma’ 12-il organizzazzjoni għall-Premju tal-President għall-Kreattivita’ 2014. Il-Premju tal-President għall-Kreattività isir bil-għan li jindirizza fl-ogħla livell tal-istat, rikonoxximent mill-President ta’ Malta għall-ħiliet kreattivi ta’ tfal, żgħażagħ u organizzazzjonijiet. Minbarra li l-Premju jirrikonoxxi l-ħiliet,  jagħti appoġġ għat-talenti kreattivi tagħhom biex ikomplu jiżviluppaw. Waqt li ndirizzat is-serata l-President ta’ Malta Marie Louise Coleiro Preca qalet li minkejja li dan jisseajjaħ Premju tal-President għall-Kreattivita’, din hi inizjattiva tat-tfal, adoloxxenti u żgħażagħ biex jattwaw l-ħolma artistika tagħhom. “Illum, wara biss ftit xhur, qed naraw il-frott ta’ dak li ħlomtu, u ser tattwaw, fiż-żmien li gej.”   Il-President ħaġġet lill-għalliema u persuni responsabbli mit-tfal u ż-żgħażagħ, sabiex jinkludu żgħażagħ promettenti ħalli jiġu jieħdu sehem fil-proġetti li fasslu.   Appellat biex ma nieqfux hawn iżda li nkomplu ninvestu fil-kreattività taz-zgħazagħ, kemm għal futur tagħhom u għal futur ta’ pajjiżna.” Il-President spjegat kif l-għan ewlieni tal-Premju tal-President għall-Kreattività huwa li jagħti opportunità w aċċessibilità, b’mod konkret, lil kull persuna biex tiżviluppa l-kreattività tagħha, anke minn età zgħira. Il-Premijiet ingħataw lil Bryony Grech, Felicity Micallef, Shakira Vella, Sammy Farruiga, Neil Tabone, Caslos Cutajar, Warren Bartolo, Adrian Abela, Peter John Cutajar u Fabrizio Fenech, il-proġett Holqa minn Ġan Franġisk Abela Junior College u lil Stephanie Bonnici, Ruth Borg u Marta Vella. Matul is-serata tal-bieraħ ingħata wkoll premju għall-proġetti ta’ gruppi, organizzazzjonijiet u entitiajiet privati jew pubbliċi. Dawn kienu “DANCE-is ability” ta’ Opening Doors Association, “Creativity takes Courage”  ta’ St Jeanne Antide Foundation, “The Mystery of the Ordinary” tal-Fondazzjoni Ċentru għall-Kreattivita’, “We’re Artists, We’re Dyslexic” ta’ Ċentru Tbexbix, “Feel the Vibe” ta’ Dun Manuel Attard Young Adult Education Resource Centre,  WAMA – it-Tielet Edizzjoni tal-Kulleġġ Santa Margerita, “Active Age” ta’ Theatre Anon Arts Foundation, Kre-Anza tal-Kunsill Lokali Naxxar, Integration in Action” tal-Jesuit Refugee Service (Malta), “Friendship in diversity” ta’ Organisation for Friendship in Diversity, “Predaturi.com” ta’ Write Deal Association, “Art 2 Heart” tal-Kulleġġ San Ġorġ Preca.